Diari Oficial de la Generalitat Valenciana


Sumari del DOGV 9367, del 22-06-2022 (2022/5880)

RESOLUCIÓ de 20 de juny de 2022, de la directora general de Personal Docent, per la qual s'acorda la publicació de l'acord subscrit per la Conselleria d'Educació, Cultura i Esport i les organitzacions sindicals amb representació en la Mesa Sectorial d'Educació per a l'acreditació de titulacions de les persones incorporades a les borses de personal interí dels cossos docents de professors d'Ensenyament Secundari, d'escoles oficials d'idiomes, de Música i Arts Escèniques, Arts Plàstiques i Disseny i professors tècnics de Formació Professional, per la participació en els procediments selectius d'ingrés convocats per les ordres 15/2017, de 10 d'abril; 16/2017, de 10 d'abril, i 7/2019, de 28 de febrer, de la Conselleria d'Educació, Investigació, Cultura i Esport, i per l'Ordre 22/2020, de 23 de novembre, de la Conselleria d'Educació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/5880


Data del document
:   20-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 20 de juny de 2022, de la directora general de Personal Docent, per la qual s'acorda la publicació de l'acord subscrit per la Conselleria d'Educació, Cultura i Esport i les organitzacions sindicals amb representació en la Mesa Sectorial d'Educació per a l'acreditació de titulacions de les persones incorporades a les borses de personal interí dels cossos docents de professors d'Ensenyament Secundari, d'escoles oficials d'idiomes, de Música i Arts Escèniques, Arts Plàstiques i Disseny i professors tècnics de Formació Professional, per la participació en els procediments selectius d'ingrés convocats per les ordres 15/2017, de 10 d'abril; 16/2017, de 10 d'abril, i 7/2019, de 28 de febrer, de la Conselleria d'Educació, Investigació, Cultura i Esport, i per l'Ordre 22/2020, de 23 de novembre, de la Conselleria d'Educació, Cultura i Esport.  [2022/5880]  
El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, estableix amb caràcter bàsic per a totes les administracions públiques les condicions de la negociació col·lectiva, de representació i de participació institucional per a la determinació de les condicions de treball dels empleats públics. En el marc de la Mesa Sectorial d'Educació, de conformitat amb el que es disposa en els articles 33 i 34.4 de l'Estatut Bàsic de l'Empleat Públic, s'ha desenvolupat el procés de negociació que ha culminat amb la signatura de l'acord corresponent per part de la Conselleria d'Educació, Cultura i Esport i les organitzacions sindicals representades en aquesta Mesa.   
En virtut d'això, i d'acord amb el que es disposa en la Llei 5/1983, de 30 de desembre, del Govern Valencià, i en el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:   
  
Article únic   
Procedir a la publicació en el Diari Oficial de la Comunitat Valenciana de l'Acord per al procediment d'acreditació de titulacions de les persones que van ser incorporades a les borses de personal interí dels cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, incorporades a les borses de treball per la seua participació en els procediments selectius d'ingrés convocats per l'Ordre 15/2017, de 10 d'abril, de la Conselleria d'Educació, Investigació, Cultura i Esport; per l'Ordre 16/2017, de 10 d'abril, de la Conselleria d'Educació, Investigació, Cultura i Esport; per l'ordre 7/2019, de 28 de febrer de 2019, de la Conselleria d'Educació, Investigació, Cultura i Esport, i per l'Ordre 22/2020, de 23 de novembre, de la Conselleria d'Educació, Cultura i Esport, subscrit el 16 de juny de 2022 per la Conselleria d'Educació, Cultura i Esport i les organitzacions sindicals amb representació en la Mesa Sectorial d'Educació (STEPV-IV, ANPE, FE-CCOO-PV i FeSP-UGT), que s'inclou com a annex a aquesta resolució.   
  
  
Disposició final  
  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
València, 20 de juny de 2022.- La directora general de Personal Docent: M.ª Ángeles Herranz Ábalos.   
  
  
ANNEX  
Acord entre la conselleria d'Educació, Cultura i Esport i les organitzacions sindicals amb representació en la mesa sectorial d'educació i en la comissió paritària de seguiment de l'acord sobre la provisió de llocs de treball en règim d'interinitat subscrit el 23 de novembre de 2010, stepv-iv, anpe, fe-ccoo-pv i fesp-ugt, per al procediment d'acreditació de titulacions de les persones que van ser incorporades a les borses de personal interí dels cossos docents de professors d'ensenyament secundari, professors d'escoles oficials d'idiomes, professors de música i arts escèniques, professors d'arts plàstiques i disseny i professors tècnics de formació professional, incorporades a les borses de treball per la seua participació en els procediments selectius d'ingrés convocats per l'ordre 15/2017, de 10 d'abril, de la conselleria d'Educació, Investigació, Cultura i Esport; per l'ordre 16/2017, de 10 d'abril, de la conselleria d'educació, investigació, cultura i esport; per l'ordre 7/2019, de 28 de febrer de 2019, de la conselleria d'Educació, Investigació, Cultura i Esport, i per l'ordre 22/2020, de 23 de novembre, de la conselleria d'Educació, Cultura i Esport.  
  
  
Mitjançant l'Ordre 15/2017, de 10 d'abril, de la Conselleria d'Educació, Investigació, Cultura i Esport (DOGV 8019, 11.04.2017); l'Ordre 16/2017, de 10 d'abril, de la Conselleria d'Educació, Investigació, Cultura i Esport (DOGV 8019, 11.04.2017); l'Ordre 7/2019, de 28 de febrer de 2019, de la Conselleria d'Educació, Investigació, Cultura i Esport (DOGV 8498, 04.03.2019) i l'Ordre 22/2020, de 23 de novembre, de la Conselleria d'Educació, Cultura i Esport (DOGV 8961, 26.11.2020), es van convocar procediments selectius d'ingrés en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional.   
  
D'acord amb la base 14 de les dites ordres, es va procedir a incorporar les persones que van participar en aquests procediments selectius d'ingrés en la funció pública docent, i que no van ser seleccionades, a les borses de treball de l'especialitat per la qual van participar en aquests procediments, mitjançant les resolucions corresponents.      
  
En aquesta mateixa base es disposa que aquestes persones es comprometien a justificar que es trobaven en possessió dels requisits generals i específics per a l'acompliment del lloc pel qual es van presentar al procediment selectiu en el moment en què, per a això, siguen requerides per l'Administració, tenint en compte la data de compliment dels requisits de la convocatòria corresponent. Així mateix, es disposa que les persones que no hagueren superat almenys la primera prova (parts A i B) de la fase d'oposició hauran d'acreditar la seua idoneïtat per a accedir a formar part de les dites llistes mitjançant l'acreditació dels títols específics requerits en les corresponents borses extraordinàries i, si escau, la superació de la prova d'aptitud corresponent.    
  
Per la Resolució de 7 de març de 2022, de la directora general de Personal Docent, es va convocar el procediment per a l'acreditació dels requisits de titulació de les persones integrants de les borses de treball en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, que van ser incorporades a les borses de treball mitjançant les resolucions corresponents, per la seua participació en els procediments selectius d'ingrés convocats per l'Ordre 15/2017, de 10 d'abril, de la Conselleria d'Educació, Investigació, Cultura i Esport; per l'Ordre 16/2017, de 10 d'abril, de la Conselleria d'Educació, Investigació, Cultura i Esport; per l'Ordre 7/2019, de 28 de febrer de 2019, de la Conselleria d'Educació, Investigació, Cultura i Esport, i per l'Ordre 22/2020, de 23 de novembre, de la Conselleria d'Educació, Cultura i Esport.   
En aplicació de l'article 4.4 de la Resolució de 26 de novembre de 2010, del director general de Personal de la Conselleria d'Educació, per la qual s'acorda la publicació de l'acord subscrit per la Conselleria d'Educació i les organitzacions sindicals pel qual s'estableix el sistema de provisió de llocs de treball en règim d'interinitat, només es podrà ocupar un lloc de treball d'una determinada especialitat si es disposa de la titulació que acredite els requisits generals i específics requerits per a aquesta especialitat.   
Revisada la documentació presentada per les persones interessades d'acord amb la normativa en vigor, vistes les diferents situacions sorgides en aquesta revisió i atés que és interés comú tant de l'Administració com de les organitzacions sindicals establir les condicions i criteris que han de regir el procediment d'acreditació per a les persones que van ser integrades en les borses de treball en els cossos docents anteriorment esmentats, s'acorda:  
1) Acreditació per a la pertinença a la borsa corresponent al cos i especialitat per la qual es van presentar a l'oposició   
Es procedeix a l'acreditació de l'especialitat que corresponga en les borses dels cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, a aquelles persones integrants d'aquestes borses afectades per aquest procediment que han justificat davant l'Administració, amb anterioritat a la signatura d'aquest acord, el compliment dels requisits generals i específics de titulació necessaris per a la pertinença a aquestes, d'acord amb la normativa vigent.   
Aquesta acreditació tindrà efectes a partir de la publicació de les llistes definitives de la resolució del procediment d'acreditació de titulació esmentat.   
2) No acreditació de la pertinença a la borsa corresponent al cos i especialitat per la qual es van presentar a l'oposició   
No s'acredita l'especialitat corresponent en les borses dels cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, a aquelles persones que:  
a) En la data establida en la convocatòria corresponent, no complien amb els requisits generals i específics de titulació requerits per a participar en els procediments selectius (titulació d'accés al cos i, si escau, formació pedagògica).   
b) En la data establida en la convocatòria corresponent, complien amb els requisits generals i específics de titulació requerits per a participar en els procediments selectius (titulació d'accés al cos i, si escau, formació pedagògica) però que, en el moment actual, no compleixen els requisits de titulació associats a l'especialitat.   
  
c) No han presentat documentació per a acreditar el compliment dels requisits esmentats els apartats anteriors.  
3) Desactivació d'ofici, exclusió i ordenació en la borsa   
Les persones que van ser incorporades a la borsa per la seua participació en els processos selectius objectes d'aquesta resolució i que no hagen sigut acreditades seran desactivades d'ofici.   
La desactivació d'ofici produirà efectes a partir de la publicació de les llistes definitives de la resolució del procediment d'acreditació de titulació que és l'objecte d'aquesta resolució.   
Aquelles persones que van ser incorporades a la borsa per la seua participació en els processos selectius objecte d'aquesta resolució i que no hagen acreditat el compliment de tots els requisits necessaris per a aquesta incorporació, si hagueren participat en altres processos d'incorporació a borses (altres processos selectius o adjudicacions de difícil cobertura) convocats posteriorment, i compliren els requisits establits en aquests processos, seran reordenades en la borsa corresponent, d'acord amb el que s'estableix en aquests procediments d'incorporació. En el cas que hagueren prestat serveis abans del procediment d'incorporació en el qual acrediten els requisits de titulació, aquests no es computaran a l'efecte d'ordenació en la borsa, d'acord amb l'article 4.4 de la Resolució de 26 de novembre de 2010, del director general de Personal de la Conselleria d'Educació, per la qual s'acorda la publicació de l'acord subscrit per la Conselleria d'Educació i les organitzacions sindicals pel qual s'estableix el sistema de provisió de llocs de treball en règim d'interinitat.   
  
La desactivació d'ofici temporal produirà efectes des de la publicació de les llistes definitives de la resolució del procediment d'acreditació.   
La reorganització de les borses serà efectiva a partir de la publicació dels llistats de participants en el procediment d'adjudicació de destins amb caràcter interí en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional per al curs 2022/2023.   
  
4) Període transitori per a acreditar les titulacions requerides en l'especialitat   
S'estableix un període transitori en el qual les persones a les quals se'ls haja desactivat d'ofici l'especialitat per la qual es van presentar a l'oposició podran presentar la documentació que acredite que en la data requerida complien els requisits de participació en el procediment selectiu corresponent i que compleixen els requisits necessaris per a impartir l'especialitat per la qual es van presentar al procediment selectiu.  
  
Aquest període transitori abastarà des de l'endemà de la publicació dels llistats definitius d'aquest procediment fins al dia 1 de setembre de 2023.  
Una vegada s'haja verificat l'adequació dels documents presentats, es procedirà a anul·lar aquesta desactivació.   
Finalitzat el període transitori, aquelles persones que no hagen acreditat els requisits necessaris per a romandre en la borsa de l'especialitat per la qual es van presentar al procediment selectiu, bé per no presentar documentació o bé per no ser aquesta adequada, seran excloses d'aquesta borsa.  
5) Exclusió per altres causes   
Totes les persones participants en aquest procediment que, amb anterioritat a la firma d'aquest acord, hagen sigut objecte d'exclusió de les borses, en aplicació dels supòsits contemplats en l'article 8 de la Resolució de 26 de novembre de 2010 del director general de Personal de la Conselleria d'Educació, si no hagueren sigut reincorporades per altres procediments, mantindran aquesta situació administrativa d'exclusió en les borses.  
6) Renúncia a una especialitat   
El personal funcionari interí dels cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional podrà sol·licitar l'exclusió de les borses de les especialitats que considere. La renúncia suposa l'eliminació d'aquestes especialitats, de manera definitiva.  
  
Aquestes sol·licituds es realitzaran mitjançant el tràmit Z - Sol·licitud general d'iniciació i tramitació TELEMÀTICA de procediments de la Conselleria d'Educació, Cultura i Esport (https://www.gva.es/va/inicio/procedimientos'id\_proc=18486), dirigit a Serveis Centrals, Direcció General de Personal Docent - Servei de Gestió de Borses de Personal Docent.